Melville B. Grosvenor

Melville Bell Grosvenor (født 26. november  1901, død 22. april 1982) var president i National Geographic Society og redaktør av National Geographic Magazine fra 1957 til 1967. Han var sønn av bladets første redaktør Gilbert Hovey Grosvenor, og barnebarn av telefonens oppfinner Alexander Graham Bell.

Han var en entusiastisk fotograf og økte mengden av trykte bilder i bladet, og satte i gang en praksis som fortsetter til denne dag, åpner artikler med en to-siders samling av bilder. Han endret, eller forkortet navnet på publikasjonen fra National Geographic Magazine til National Geographic. Under Grosvenors tid begynte National Geographic å dekke undervannsekspedisjoner og ekspedisjoner i verdensrommet med fargerike bilder.

Grosvenor utvidet omfanget av national Geographic til poduksjon av dokumentarfilmer som bærer National Geographichs navn. Disse blir sendt på NGS egen TV-kanal. Fire av slike blir produsert i året. Blant de nye filmer som er produsert i løpet av Grosvenors presidentskap var dokumentarer som dekker den første amerikanske ekspedisjon til Mount Everest og Jacques Cousteaus undervannsekspedisjon.

Hans sønn Gilbert Melville Grosvenor var redaktør av National Geographic fra 1970 til 1980 før han ble president for National Geographic Society (NGS) som han var fram til 1996. Hans to andre sønner er marineoffiseren, kaptein Alexander G. B. Grosvenor  og Edwin S. Grosvenor som er sjefredaktør for American Heritage Magazine.

Tidlig liv og karriere 
Grosvenor ble født i Washington, D.C. 26. november 1901. Året etter, båret av sin bestefar,  hjalp han til med å legge grunnsteinen for National Geographic Society's første bygning, Hubbard Hall. Hans mor, født Elsie Bell var datter av Alexander Graham Bell.

Grosvenor gjennomførte US Naval Academy i 1919. Den 8. juni 1923 ble han uteksaminert sammen med sin livslange venn, Admiral Arleigh Burke. Grosvenor tjenstgjorde i United States Navy og kort tid senere giftet han seg med Helen Rowland fra Washington, D.C.

I 1924 trakk Grosvenor seg fra Marinen og ble ansatt i National Geographic Magazine som bilderedaktør. Grosvenor er kreditert for å ha tatt det første flyfoto i farger da han tok et bilde av Frihetsgudinnen ved å sirkle rundt monumentet i Marinens luftskip «ZM-C2»: Bildet ble publisert i septemberutgaven i 1930. Han innførte Finlay-prosessen, den nyeste metode for å produsere fargefotografier. Han tok også tidlig fargefotografier fra luften av Washington, D.C., som dukket opp i bladet.

Grosvenors andre kone, Anne Revis, som han giftet seg i 1950, var i lang tid fotograf i National Geographic.

Prestasjoner 
Etter at han ble President i National Geographic Society (NGS) og redaktør i National Geographic Magazine i 1957, iverksatte Melville Grosvenor store endringer som er kreditert med gjenopplivingen av organisasjonen og øke medlemskap fra 2,1 millioner til 5,5 millioner . Han har ansatt  nye redaksjonelle medarbeidere inkludert Wilbur Garrett og Joseph Dommer, og fotografer slik som Thomas Nebbia og Bruce Dale.

Under hans redaksjon har magasinet endret det ikoniske omslaget med «Yellow Border» med et fargebilde knyttet til hovedartikkelen og installert nye presser og utstyr for å forbedre magasinets høye kvalitet.

Grosvenor fikk NGS til å skape nye produkter, inkludert TV-dokumentarer, bøker, globuser, og dets første Atlas of the World og publisert artikler om eksotiske afrikanske, asiatiske og søramerikaske steder; dyr, insekter og andre naturlige vidunderlige og antropologiske studier av primitive stammesamfunn. Han har også publisert artikler om verdensrommet, polar- og undersjøisk-  forskning og andre emner.

Grosvenor økte kraftig NGS bevilgninger til forskning og utforskning. NGS ga en av de første bevilgninger til oseanografen Jacques-Yves Cousteau, og støttet antropologene Louis S. B. og Mary Leakey, primatologen Jane Goodall, og andre moderne pionerer. Grosvenor har også arbeidet for å redde California redwoods, en annen av hans hjertesaker.

Grosvenor førte tilsyn med bygging av NGS's nye hovedkvarter i Washington i 1963 som ble innviet av President Lyndon B. Johnson.

Galleri

Videre lesning 
 McDowell, Bart:Melville Bell Grosvenor, a Decade of Innovatiin, a Lifetime og Servuce. National Geographic, august 1982, pp. 270–278
 Poole, Robert M: Explorers House  National Geographic and The World it Made New York: Penguin, 2004. ISBN 1594200327

Referanser 

Personer fra Washington, D.C.
Redaktører i USA